القديس مرقص بالعبريه "מרקוס ماركوس او القديس مرقس او مار مرقس (مرقس), كان من الشخصيات المذكوره فى العهد الجديد فى سفر اعمال الرسل, بيعتبر بحسب التقليد الكنسى الاسكندرى البطريرك الاول. اسمه يوحنا مرقس و معروف باسم مرقص الانجيلى ، ناظر الاله ("سانت مارك" بالانجليزى: Saint Mark; "ماركوس" باليونانى: Μάρκος و بالعبرى: מרקוס و القبطى: Ⲙⲁⲣⲕⲟⲥ) (اتولد فى القرن الاول فى ليبيا او فلسطين - اتوفى سنة 68)، كتب تانى انجيل فى كتاب العهد الجديد. كاروز مصر و اول اللى بشروا بال مسيحيه فيها، و بنى فيها اول كنيسه و بقى اول بطريرك للكنيسه المصريه (55 - 68). مات فى اسكندريه و اتنقل جسمه ما عدا راسه لـ روما. فى سبتمبر 1419 دخل الفرنج الفينيسيين اسكندريه و سرقوا راس القديس مرقص و راحوا بيها على ايطاليا. بيوصف المقريزى الحدث بقوله : " سرق الفرنج البنادقة من الاسكندرية رأس مرقص الانجيلى -احد من كتبة الانجيل- فغضب اليعاقبة من النصارى واكبروا ذلك، وعدوه وهنا فى دينهم. وذلك أنهم لا يولون بطركاً الا ويمضى الى الاسكندرية، وتوضع هذه الرأس فى حجره " جسمه رجع لمصر و اتدفن فى كاتدرائيتها الجديده - الكاتدرائية المرقصية (اتفتحت 1968).